Source: https://www.opytajsauctovnika.sk/s-akymi-udajmi-podat-danove-priznanie-dph/
Timestamp: 2020-01-26 08:07:15+00:00
Document Index: 4726050

Matched Legal Cases: ['§ 7', '§ 4', '§ 78', '§ 78', '§ 7', '§ 7', '§ 7']

S akými údajmi podať daňové priznanie DPH? | Opýtaj sa účtovníka Bing SEO
Home » dane » S akými údajmi podať daňové priznanie DPH?
Dobrý deň. Chcel by som sa opýtať ohľadom podávania DPH a kontrolného výkazu. Spoločnosť bola do 30.06.2019 registrovaná podľa § 7a a podávala iba daňové priznanie DPH. Od 01.07.2019 je však už platcom DPH, podľa § 4. Musím teda už za 6. mesiac podať aj kontrolný výkaz DPH, alebo ešte nie? Akú osobu označím hore na prednej strane tlačiva DPH? Ďakujem.
Zdravím. Podľa § 78 ods. 3 Zákona 222/2004 Z.z. o DPH hovorí o tom, že ak osobe, ktorá nie je platiteľom, vznikne povinnosť platiť daň, je táto osoba povinná podať daňové priznanie do 25 dní po skončení kalendárneho mesiaca, v ktorom vznikla daňová povinnosť, a v tej istej lehote zaplatiť daň. Ak daň na zaplatenie nie je viac ako 5 €, tak takáto osoba nie je povinná zaplatiť daň.
Pozn.: Všeobecne z § 78 Zákona vyplýva povinnosť každej osobe povinnej platiť daň, podať daňové priznanie do 25 dní po skončení kalendárneho mesiaca, v ktorom vznikla daňová povinnosť, a v tej istej lehote zaplatiť daň.
Z daného teda vyplýva, že daňové priznanie DPH (ako aj iné daňové priznania) sa podáva za obdobie spätne.
Daňové priznanie podáte nasledovne:
Za obdobie jún 2019 Za obdobie júl 2019
podáte do 25.07.2019 (štvrtok)
podáte do 26.08.2019 (pondelok)
na titulnej strane označíte “iná osoba registrovaná pre daň”
na titulnej strane označíte “platiteľ dane z pridanej hodnoty”
kontrolný výkaz DPH nepodávate
podávate aj kontrolný výkaz DPH
Musím podávať kontrolný výkaz pri registrácii podľa § 7 resp. § 7a?
Vyplnenie tlačiva pri registrácii podľa § 7a (dodanie/nadobudnutie služby do zahraničia/zo zahraničia)
Predĺžené hodiny call centra FS počas podávania DP k dani z MV